ועדת הכלכלה, כנסת 24, פרוטוקול מספר 142, 2022-01-10 08:35

איתן גינזבורג: בוקר טוב, אני מתכבד לפתוח את ישיבת ועדת הכלכלה של הכנסת.

איתן גינזבורג: היום יום שני 10 בינואר 2022, ח' בשבט התשפ"ב.

איתן גינזבורג: אנחנו עדיין נמצאים בעיצומו של גל קורונה, אז ראשית נשלח מפה המשך איחולי החלמה מהירה ורפואה שלמה ליושב ראש הוועדה מיכאל ביטון חברנו, שיחזור אלינו במהרה בריא, ולכל חברי הכנסת שנמצאים בבידוד.

איתן גינזבורג: וברוח התקופה נבקש מכולם לשמור על כל סוגיית עטיית המסכות כל מי שלא מדבר, מי שמדבר רשאי להוריד ואחרי זה להחזיר.

איתן גינזבורג: אז אנחנו נמצאים ממש ממש לקראת סוף חוק התקשורת וזה הנושא שעל סדר יומנו, הצעת חוק התקשורת (בזק ושידורים) (תיקון מס' 76) (שינוי מתכונת האסדרה בתחום הבזק).

איתן גינזבורג: אנחנו ממש לקראת סוף הדיון בהצעת החוק.

איתן גינזבורג: נשאר לנו להמציא איזה ספיח של הקראה ועוד איזו סוגייה שאנחנו רוצים לדון בה ואפשר לסכם.

איתן גינזבורג: אז אדוני היועץ המשפטי אנא הובל אותנו כאן יד ביד לעבר האופק.

איתי עצמון: תודה.

איתי עצמון: לקראת הדיון היום פורסם נוסח מעודכן בפורטל הוועדה שכולל נוסח חדש לעניין ההוראה המיוחדת שהתחלנו לדון בה בדיון הקודם במסגרת הוראות המעבר, הוראות לעניין ניסוי בטכנולוגיית דור 5.

איתי עצמון: אפשר לעבור לעמוד 51 בנוסח שמונח על שולחן הוועדה.

איתי עצמון: אני מציע שליאת תקריא את הנוסח ותסביר.

איתן גינזבורג: למה שלך אדום ושלי כחול?

איתי עצמון: שאלות מאוד קשות אתה שואל אותי בבוקר, אני לא יודע.

איתן גינזבורג: טוב עד סוף הישיבה אנחנו, מה שלומכם?

ליאת בלום: בסדר גמור.

ליאת בלום: אנחנו נתחיל בסעיף 97 להצעה שבמסגרתו אנחנו בעצם מוסיפים הוראת מעבר נוספת, 64ב.

ליאת בלום: בעצה של איתי פיצלנו את זה משאר הוראות המעבר.

ליאת בלום: אני אקריא את הסעיף ואחר כך אסביר.

ליאת בלום: " הוראת מעבר לתיקון מס' 76- ניסויים במערכת אלחוט בטכנולוגיית דור 5 64ב.

ליאת בלום: (א) בתקופה של תשעה חודשים מיום פרסומו של חוק התקשורת (בזק ושידורים) (תיקון מס' 76), התשפ"ב-2022, ובלי לגרוע מהאמור בסעיף 3(3) לחוק העיקרי כנוסחו ערב המועד הקובע, נותן שירות בזק המספק שירות באמצעות מערכת אלחוט הטעונה רישיון לפי הפקודה, הפועלת בתחום התדרים 24.25 עד 27.5 גיגה-הרץ (בסעיף זה – המערכת), יהיה פטור מחובת קבלת רישיון לפי הוראות סעיף 2(ב) לחוק העיקרי כנוסחו ערב המועד הקובע או מחובת רישום במרשם לפי הוראת סעיף 2(א) לחוק העיקרי כנוסחו לאחר המועד הקובע, לפי העניין, אם מתקיימים כל אלה: (1) נותן השירות מחזיק ברישיון ניסוי בתוקף כמשמעותו בהוראות לפי הפקודה, להפעלת מערכת בטכנולוגיית דור 5 (בסעיף זה – רישיון ניסוי); (2) השירות ניתן במתכונת ובהתאם לתנאים והגבלות שייקבעו ברישיון הניסוי, ובכלל זה לעניין סוג מסוים של מנויים, תחום גיאוגרפי מסוים שבו תופעל המערכת והכול בהתאם לתנאי הניסוי בתחום התדרים האמור שיפרסם המנהל באתר האינטרנט של המשרד; (3) השירות ניתן ל-500 מנויים לכל היותר; (4) במקרה של שירות הניתן בתשלום, נותן השירות יציין באופן בולט בהסכם ההתקשרות עם המנוי כי מדובר בניסוי וכן יפרט בהסכם את תנאי הניסוי, תקופתו, וכן הבהרה בדבר האפשרות שהניסוי יופסק או יוגבל בהוראה של המנהל כהגדרתו בפקודה, בהתאם להוראות רישיון הניסוי; אין בהוראות פסקה זו כדי לגרוע מחובות נותן השירות לפי כל דין ובכלל זה לפי חוק הגנת הצרכן, התשמ"א-1981.

ליאת בלום: (ב) לעניין הוראות הפקודה, יראו את הוראות פסקאות (3) ו-(4) שבסעיף קטן (א) כתנאים ברישיון הניסוי.

ליאת בלום: (ג) השר, באישור ועדת הכלכלה של הכנסת, רשאי להאריך בצו את התקופה האמורה בסעיף קטן (א) בתקופה אחת שלא תעלה על ששה חודשים.

ליאת בלום: " אני רק אסביר שוב, למרות שדנו בזה בפעם הקודמת, אבל ככה בשביל להיכנס למסגרת, הסעיף בעצם עוסק בפטור מרישוי לפי חוק התקשורת לניסויים בטכנולוגיית דור 5.

ליאת בלום: המשרד מבקש כאן לעודד חדשנות ויזמות ושימושים נוספים באותו תדר 26.

ליאת בלום: הפטור הוא רק לפי החוק ולא לפי הפקודה ולכן התנאי לפטור הוא בעצם שיש לך רישיון מכוח הפקודה.

ליאת בלום: תדר 26 מאופיין בזה שהוא לטווחים קצרים ולכן הוא יכול לתת הרבה שימושים בתעשייה.

ליאת בלום: אם נרצה אחר כך יש כאן גורמים מקצועיים נוספים שיוכלו להרחיב טוב ממני.

ליאת בלום: המטרה של הפטור היא הסרת חסמים, השתמשנו בכוונה בהגדרה "מערכת אלחוט" ולא "מערכת רדיו טלפון נייד" כדי לאפשר גם לשחקנים שאין להם את כל רכיבי מערכת הרדיו טלפון נייד להציג במסגרת קול קורא שימושים שונים בתדר 26.

ליאת בלום: בעקבות הערות של היועץ המשפטי של ועדת הכלכלה הוספנו גם כל מיני מגבלות במידה והניסויים יתנו שירות בתשלום לטובת הגנה על המנויים ולטובת הגנה על צרכנים.

ליאת בלום: הגבלנו את זה, גידרנו את זה כדי שבאמת היה ויינתן שירות שהוא עם מנויים בתשלום, כמובן גם נגביל את הכמות שלהם וגם כמובן נגן עליהם.

ליאת בלום: גם תוספת של הגנה לפי חוק הגנת הצרכן, שיהיה ברור שספק שיזכה וייתן שירות בתשלום מחויב בכל האסדרה, לרבות הגנת הצרכן.

ליאת בלום: מדובר בהוראת מעבר לתשעה חודשים, אפשרות של הארכה בשישה חודשים נוספים באישור הוועדה.

איתי עצמון: יש חברות קיימות שייגשו לניסוי הזה?

איתי עצמון: גם מפעילים סלולריים קיימים?

ליאת בלום: אנחנו מניחים שכן ואנחנו בכוונה פתחנו את זה יותר כי אנחנו מאוד מקווים שגם הגדולים יגישו אבל אנחנו גם רוצים לאפשר לשחקנים קטנים יותר.

ליאת בלום: אנחנו מאוד מעודדים כאן חדשנות ויוזמות מהתעשייה, מעולם החקלאות, רפואה וכולי ולכן חשוב לנו לראות את כלל השוק ולא רק את אותם שחקנים גדולים.

ליאת בלום: הגם שנשמח כמובן שהם ישתתפו בניסויים האלה.

איתי עצמון: עכשיו, במצב החדש, כלומר של האסדרה החדשה לא יכולה להיות סיטואציה שבה תהיה חובת רישוי לגבי השירות הזאת.

איתי עצמון: כתבתם בעצם פטור מרישיון המצב היום או פטור מרישום במרשם במצב החדש.

איתי עצמון: כלומר דהיינו כשהאסדרה החדשה נכנס לתוקף.

ליאת בלום: נכון כי אם אנחנו נאריך, תשעה חודשים זה יצא בדיוק הזמן כי אנחנו דיברנו על כניסה לחוק באוקטובר ולכן זה יצא בדיוק בזמן.

איתי עצמון: תלוי מתי יפורסם החוק.

ליאת בלום: נכון.

ליאת בלום: אם אכן יאורך, לדוגמא אז כן יכול להיות מצב שנכנסו לאסדרה החדשה ואנחנו עדיין רוצים לתת כמה חודשים של הפטור, אנחנו לא כל כך יודעים מה יקרה קודם ולכן גידרנו את זה בתשעה חודשים שחלקם יהיו באסדרה הישנה אבל ייתכן שחלקם יהיו אחרי כניסת האסדרה החדשה לתוקף.

איתן גינזבורג: אתם לא רוצים לקבוע מועד מדויק של תום התקופה?

בן חורין: של הכניסה של החוק לתוקף?

בן חורין: כן.

איתן גינזבורג: לא, של הוראת המעבר.

ליאת בלום: אנחנו צריכים לפרסם קול קורא ולכן אנחנו לא יודעים בדיוק להגיד תאריך מדויק.

איתן גינזבורג: בכל מקרה זה תשעה חודשים מיום פרסום החוק.

ליאת בלום: נכון, מהרגע שהחוק הזה יעבור בקריאה שנייה ושלישית, תשעה חודשים.

ליאת בלום: אנחנו מתכנסים למועדים קצרים יחסית שבהם יתפרסם קול הקורא ומשם נוכל להמשיך.

איתי עצמון: לא עובר בקריאה שלישית, מתפרסם ברשומות לאחר שהיא תעבור קריאה שנייה שלישית.

בן חורין: כן.

ליאת בלום: זה תלוי בכמה זמן ייקח לנו.

איתן גינזבורג: אז אתם רוצים את הגמישות הזאת בשביל זה.

איתן גינזבורג: הייתי מוסיף גם מילה בסעיף קטן (4) זה סמנטי ממש "יציין באופן בולט ומודגש".

איתי עצמון: יש הבדל בין בולט ומודגש?

איתן גינזבורג: אני לא יודע, אני יודע שיש טריקים בחיים.

איתן גינזבורג: אז שיהיה ברור למי שצריך.

ליאת בלום: אין לנו בעיה להוסיף "מודגש".

איתן גינזבורג: יש למישהו מהזום התייחסויות?

איתן גינזבורג: מי שרוצה להתייחס אפשר בצ'ט.

איתן גינזבורג: אם אין, נתקדם.

איתי עצמון: לחברות אין הערות?

איתן גינזבורג: בגלל זה שאלתי, הן נמצאות כאן ואם מישהו רוצה, יש לנו עוד זמן אנחנו נמשיך להקריא.

איתי עצמון: אתה לא רוצה להצביע על הסעיף הזה?

איתן גינזבורג: אני רוצה לדעת אם יש עוד התייחסויות פה ושם, בסדר?

איתי עצמון: אוקיי בסדר.

איתן גינזבורג: אז בואו נמשיך בהקראה, נסיים אותה ואז נחזור לסעיף הזה, אם אין שום דבר אנחנו נצביע.

איתי עצמון: בסדר, אז הנושא הבא הוא המשך התיקונים העקיפים שמתחייבים בעיקר משינוי המונחים הנובעים משינוי האסדרה.

איתי עצמון: בעמוד 59 בנוסח שפורסם, יש שם כותרת "סעיפים שטרם אושרו".

איתי עצמון: אנחנו עצרנו לפי התיקון לחוק התכנון והבנייה.

איתן גינזבורג: כן.

זיו גלעדי: בוקר טוב, אז אני אמשיך.

איתן גינזבורג: רק את השם לפרוטוקול.

זיו גלעדי: כמובן.

זיו גלעדי: עו"ד זיו גלעדי מהלשכה המשפטית במשרד התקשורת.

זיו גלעדי: "105.

זיו גלעדי: בחוק התכנון והבניה, התשכ"ה-1965 – (1) בסעיף 202ב(א), במקום ההגדרה "בעל רישיון" יבוא: "בעל רישיון" – בעל רישיון בזק לאספקת שירות בזק אמצעות מערכת רדיו טלפון נייד בהתאם לסעיף 2(ב)(1)(א) לחוק התקשורת.

זיו גלעדי: "; (2) בסעיף 261(ד)(1)(ט), במקום "בעל רישיון כללי כמשמעותו באותו חוק, ובעל רישיון מיוחד כמשמעותו באותו חוק שהוענקו לו סמכויות על פי פרק ו' כאמור בסעיף 4(ו)(2) לאותו חוק" יבוא "ספק מורשה כהגדרתו בסעיף 17א לחוק האמור" ; (3) בסעיף 266ג – (א) בסעיף קטן (א), במקום "בעל רישיון" יבוא "ספק מורשה"; (ב) בסעיף קטן (ב), במקום ""בעל רישיון" - כהגדרתו בסעיף 1 לחוק התקשורת" - "" יבוא ""ספק מורשה" – כהגדרתו בסעיף 17א לחוק התקשורת";" התיקונים פה, אני רק אגיד בקצרה, הם ברובם טכניים.

זיו גלעדי: את המונחים של בעל רישיון רט"ן אנחנו מחליפים.

זיו גלעדי: סעיף 261 הוא סעיף שנוגע למי שיש לו סמכות להקמה במקרקעין ולכן אנחנו מצמידים את זה להגדרה החדשה שכתבנו בסעיף 17א.

איתן גינזבורג: המונח "מערכת רדיו טלפון נייד" זו הגדרה שקבועה בחוק?

זיו גלעדי: זו לא הגדרה שקבועה בחוק, אבל זה משמש אותנו להבחנה איפה צריך רישיון, על איזה פעילות צריך רישיון ועל איזה פעילות לא צריך רישיון שבסופו של דבר עשינו את ההגדרה בעיקר לפי סוג התדרים שמשתמשים בהם.

איתן גינזבורג: סתם אני שואל, מישהו יכול לפרש את זה מערכת רדיו או טלפון.

זיו גלעדי: זה בדרך כלל לא שנוי במחלוקת מתי מדובר במערכת רדיו טלפון נייד, אבל כאן אנחנו מדברים על רישיון שהוא בהתאם לסעיף 2(ב)(1) וזה רישיון שהוא מונח חד חד ערכי, שמשתמש גם במערכת וגם בתדרים מסוימים.

איתן גינזבורג: לא צריך גרשיים או משהו?

זיו גלעדי: לא

איתן גינזבורג: טוב יאללה בואו נמשיך.

זיו גלעדי: "106.

זיו גלעדי: בחוק חסימת מספר טלפון לשם מניעת ביצוע עבירות, התשע"ח-2018 , בסעיף 1, במקום ההגדרה "מפעיל סלולרי" יבוא: ""מפעיל סלולרי" " – ספק מורשה כהגדרתו בחוק התקשורת, המספק, לפי החוק האמור, שירות בזק הניתן באמצעות רשת בזק שהיא מערכת רדיו טלפון נייד, בין שרשת הבזק היא של נותן השירות ובין שהיא של ספק מורשה אחר;"" גם כאן זה תיקון יחסית קבוע שאנחנו עשינו בכמה מקומות, המטרה שלו היא להבהיר שההגדרה של מפעיל סלולרי חלה גם על מפעיל מסורתי, מה שאנחנו קוראים לו MNO וגם על מפעיל וירטואלי, מה שאנו מכנים MVNO.

זיו גלעדי: הסיפה שאומרת "בין שרשת הבזק היא של נותן השירות ובין שהיא של ספק מורשה אחר" הסעיף הזה חל על שניהם.

זיו גלעדי: אני ממשיך.

זיו גלעדי: "107.

זיו גלעדי: בחוק מוקדי חירום, התשע"ו-2016 - (1) בסעיף 1 –

סלולרי" יבוא: ""מפעיל סלולרי" – ספק מורשה,, המספק, לפי החוק האמור, שירות בזק הניתן באמצעות רשת בזק שהיא מערכת רדיו טלפון נייד, בין שרשת הבזק היא של נותן השירות ובין שהיא של ספק מורשה אחר;";"

איתי עצמון: זה צריך להיות לפי חוק התקשורת כמובן, כי אין חוק אמור פה.

זיו גלעדי: "(ב) ההגדרה "מפעיל שירותי תקשורת" - תימחק.

זיו גלעדי: (ג) אחרי ההגדרה "נתוני מיקום של מתקשר" יבוא: "ספק מורשה" –כהגדרתו בחוק התקשורת;".

זיו גלעדי: (2) בסעיף 1א, בכל מקום, במקום "מפעיל שירותי תקשורת" יבוא "ספק מורשה".

זיו גלעדי: (3) בסעיף 1ו, במקום "מפעיל שירותי תקשורת" יבוא "ספק מורשה".

זיו גלעדי: " 108.

זיו גלעדי: בחוק לקידום התחרות ולצמצום הריכוזיות, התשע"ד-2013 , בתוספת – (1) בטור א', בפרט 1, הסיפה מהמילים "פנים ארציים" – תימחק; (2) בטור ב' –

זיו גלעדי: בפרט 1.2, במקום הסיפה מהמילים "כללי משולב" יבוא "לפי סעיף 4 לחוק התקשורת, למתן שירות בזק הניתן באמצעות רשת בזק שהיא מערכת רדיו טלפון נייד";

איתי עצמון: הסבר בבקשה.

זיו גלעדי: אז באמת בחוק הריכוזיות יש התייחסות לסוגי רישיונות מסוימים שיחולו עליהם הוראות לפי חוק הריכוזיות.

זיו גלעדי: זה בגלל שהמונחים שמשמשים היום בתוספת הם מונחים שנהיים בלתי רלוונטיים, החלפנו אותם במונחים הכי דומים.

זיו גלעדי: הפרט 1.1 זה בעצם מה שהוא היום רישיון מפ"א ובעתיד הוא יהיה רישיון למפעיל גדול.

זיו גלעדי: ופרט 1.2 הוא מתייחס לבעל רישיון רט"ן ובעתיד הוא ימשיך להתייחס לבעל רישיון באמצעות רשת בזק של מערכת רדיו טלפון נייד שהוא גם המקביל לרישיון רט"ן.

זיו גלעדי: פרט 3.3 אנחנו מבקשים למחוק.

זיו גלעדי: זאת התייחסות לערוצים הייעודיים לפי חוק התקשורת, זה איזשהו פורמט שעבר מהעולם במסגרת תיקון 44 לחוק הרשות השנייה ולכן הוא נהיה כבר בלתי רלוונטי.

זיו גלעדי: אנחנו פשוט מנצלים את ההזדמנות כדי למחוק אותו.

איתי עצמון: לגבי פרט 1.2 אלה פעילי הרט"ן אבל לא הווירטואליים?

זיו גלעדי: נכון, נכון.

איתן גינזבורג: שנמשיך.

זיו גלעדי: "109.

זיו גלעדי: בחוק הגנת הצרכן, התשמ"א-1981 – (א) בתוספת השנייה –

1 יבוא: "1.

1 יבוא: ספק מורשה כהגדרתו בחוק התקשורת (בזק ושידורים), התשמ"ב-1982 (בחוק זה – חוק התקשורת), המספק, לפי החוק האמור, אחד או יותר מהשירותים הבאים: (1) שירות טלפוניה הניתן באמצעות רשת בזק שאינה מערכת רדיו טלפון נייד; (2) שירות בזק הניתן באמצעות רשת בזק שהיא מערכת רדיו טלפון נייד, בין שרשת הבזק היא של נותן השירות ובין שהיא של ספק מורשה אחר; (3) שירות גישה לאינטרנט."; (2) פרטים 2 ו-8 – יימחקו; (ב) בתוספת השלישית, במקום פרט 1 יבוא: "1.

1 יבוא: שירות טלפוניה כהגדרתו בחוק התקשורת.

1 יבוא: "" גם כאן אנחנו מחליפים הפניות לשירותים בחוק הגנת הצרכן ומנסחים את השירותים מחדש.

1 יבוא: אלו הוראות שנוגעות למוקד טלפוני בחינם וזאת פשוט החלפה של המונחים הישנים.

1 יבוא: פרטים 2 ו-8 זה רישיון רט"ן ורישיונות ISP גישה לאינטרנט שהם פשוט מוחלפים בפירוט שעשינו למעלה.

1 יבוא: אז זה התיקון לחוק הגנת הצרכן.

1 יבוא: "109א.

1 יבוא: בחוק הקרינה הבלתי מייננת, התשס"ו-2006, בסעיף 7, בסעיף קטן (א) בפסקה (3) המילים "או לפי חוק התקשורת (בזק ושידורים), התשמ"ב-1982" יימחקו ובסיפה יבוא "או הציג הוראה בדין לפיה מקור הקרינה פטור מרישיון או אישור לפי פקודת הטלגרף";" חוק הקרינה הבלתי מייננת עוסק בצורך באישורים למכשירים שפולטים קרינה שהיא בלתי מייננת.

1 יבוא: כדי לקבל את האישורים האלה צריך להציג בפני הממונה על הקרינה במשרד להגנת הסביבה מסמכים מסוימים.

1 יבוא: אנחנו פשוט מעדכנים את המסמכים שצריך להציג בגלל שבתפיסת הרישוי החדשה של חוק התקשורת בחלק מהמקרים יכולים להיות פטורים ועדיין יכולים להיות מותקנים מתקנים מייננים, אז פשוט צריך להציג את המסמכים הרלוונטיים בפני הממונה על הקרינה.

1 יבוא: 109"ב.

1 יבוא: בחוק שוויון זכויות לאנשים עם מוגבלות, התשנ"ח-1998 –

1 יבוא: (ב) בסעיף 19יב – (1) בסעיף קטן (ד) בפסקה (1) במקום "בעל רישיון" יבוא "ספק מורשה"; (2) בסעיף קטן (ז) במקום בעלי רישיונות יבוא "ספקים מורשים".

1 יבוא: "

איתי עצמון: מדובר כאן על איזשהו תיקון מהותי או שזה ממש שינוי מינוח.

זיו גלעדי: שינוי טכני לגמרי.

איתי עצמון: אני רק מבקש בשלב ניסוח הצעת החוק, אם אנחנו נגלה עוד תיקונים שהם טכניים לחלוטין, כלומר ממש החלפת מונח שמתחייבת מהאסדרה, שתסמיכו אותנו כן לבדוק ולשנות ככל שיהיה צורך.

זיו גלעדי: בסדר.

איתן גינזבורג: כן, חוק שירות ביטחון כללי.

זיו גלעדי: "110.

זיו גלעדי: בחוק שירות הביטחון הכללי, התשס"ב-2002 , -

זיו גלעדי: (1) ההגדרה "בעל רישיון" – תימחק; (2) לאחר ההגדרה "מידע" יבוא – "ספק מורשה" – כהגדרתו בסעיף 13 לחוק התקשורת (בזק ושידורים), התשמ"ב- 1982 וכן כל גוף שהוחל עליו סעיף 13 לחוק האמור מכוח סעיף 64א(ו) לחוק זה.

זיו גלעדי: בסעיף 11(ה), במקום "בעל רישיון" יבוא "ספק מורשה".

זיו גלעדי: "

איתי עצמון: על זה נבקש הסבר, על התיקון הזה.

זיו גלעדי: אוקיי, סעיף 11 לחוק השב"כ הוא הסעיף שמסמיך את השב"כ לקבל מידע מגופים מסוימים.

זיו גלעדי: הגופים האלה כיום מוגדרים כבעלי רישיון לפי חוק התקשורת.

זיו גלעדי: אנחנו מחליפים אותם, בעקבות תיקון המונחים, אנחנו מחליפים את המונח ב"ספק מורשה".

זיו גלעדי: זה הולך יד ביד עם התיקון לסעיף 13 לחוק התקשורת שהוא בעצם יוצר את הפלטפורמה, נקראה לזה, הטכנית, לקבל את המידע.

זיו גלעדי: אנחנו מרחיבים את ההגדרה לספק מורשה גם למי שסעיף 13 הוא חל עליו מכוח סעיף 64א(ו), זו הוראת המעבר שדיברנו עליה בדיון הקודם שהיא מאפשרת החל הוראות מכוח סעיף 13 לתקופה מוגבלת ובסייגים.

זיו גלעדי: אז סעיף 11 יחול גם עליה.

איתי עצמון: ומעבר לזה זה תיקונים טכניים?

זיו גלעדי: נכון, זה התאמת המונחים.

זיו גלעדי: "111.

זיו גלעדי: בחוק סדר הדין הפלילי (סמכויות אכיפה – נתוני תקשורת), התשס"ח-2007 - (1) בסעיף 1, ההגדרה "בעל רישיון בזק" – תימחק, ולאחר ההגדרה "נתוני תקשורת" יבוא -".

זיו גלעדי: "ספק מורשה" – כהגדרתו בסעיף 1 לחוק התקשורת;

זיו גלעדי: בסעיף קטן (א) , במקום "בעל רישיון בזק" יבוא "ספק מורשה"; (ב) ובסעיף קטן (ט) במקום "לבעל רישיון בזק" יבוא "לספק מורשה".

זיו גלעדי: (3) בסעיף 4 –

זיו גלעדי: בסעיף קטן (ג) , במקום "מבעל רישיון בזק" יבוא "מספק מורשה", ובמקום "בעל רישיון בזק" יבוא "ספק מורשה".

זיו גלעדי: (4) בסעיף 5, במקום "בעל רישיון בזק" יבוא "ספק מורשה".

זיו גלעדי: (5) בסעיף 6 –

זיו גלעדי: "מספק מורשה המספק לפי חוק התקשורת שירות טלפוניה או שירות גישה לאינטרנט הניתן באמצעות רשת בזק שאינה מערכת רדיו טלפון נייד או שירות בזק הניתן באמצעות רשת בזק שהיא מערכת רדיו טלפון נייד, והכל בין שרשת הבזק היא של נותן השירות ובין שהיא של ספק מורשה אחר;";

זיו גלעדי: (6) בסעיף 9, במקום "מבעל רישיון בזק" יבוא "מספק מורשה".

זיו גלעדי: (7) בסעיף 10, במקום "בעל רישיון בזק" יבוא "ספק מורשה".

זיו גלעדי: " גם כאן אני אגיד, מרבית התיקונים הם החלפות מונחים טכניות, מהמונחים ששימשו בעבר "בעל רישיון" למונחים "ספק מורשה".

זיו גלעדי: חוק נתוני תקשורת הוא בעצם החוק שמאפשר לרשויות אכיפת החוק, בעיקר למשטרת ישראל, לאסוף נתונים לצורך ביצוע עבודת המשטרה.

זיו גלעדי: גם כאן השארנו את הסמכות באותו אופן שהיא הייתה היום, פשוט עם החלפת המונחים.

זיו גלעדי: "111א.

זיו גלעדי: בחוק התוכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016, בסעיף 38, במקום ההגדרה "בעל תשתית תקשורת" יבוא: "בעל תשתית תקשורת" –בעל רישיון בזק שהוענקו לו סמכויות על פי סעיף 4(ו) לחוק התקשורת (בזק ושידורים), התשמ"ב-1982, או מי שרשום במרשם שהוענקו לו סמכויות על פי הסעיף האמור כפי שהוחל בסעיף 4א1(ז) לחוק האמור;" זה סעיף שעוסק בהסרת חסמי פריסה והמטרה שלו היא ליצור אפשרות תיאום בין גורמים שמניחים תשתיות.

זיו גלעדי: גם כאן אנחנו משתמשים בהפניה לסעיף 4(ו) שהוא בעצם הסעיף שיוצר סמכות לספקים מורשים לפי החוק שלנו, להניח תשתיות במרחב הציבורי.

זיו גלעדי: ולכן כל אותם גורמים שתהיה להם סמכות כזאת, הם גם יהיו כפופים למנגנונים של תיאום תשתיות.

איתן גינזבורג: טוב, יש הערות?

איתן גינזבורג: בקרב משתתפי הזום שהולכים ומתרבים?

איתן גינזבורג: חברות הסלולר, חברות הבזק למיניהן?

איתן גינזבורג: אף אחד לא מצביע, אף אחד לא קם ואף אחד גם לא כותב.

איתן גינזבורג: יעל מחייכת זה מה שאני יכול לראות, כל השאר מאחורי קוביות שחורות.

איתן גינזבורג: טוב, מישהו רוצה לומר משהו מהזום?

איתן גינזבורג: רפי הוידה, בבקשה.

רפי הוידה: שלום, תודה ליושב ראש הוועדה וגם לחברי הוועדה וכל המשתתפים.

רפי הוידה: אני פניתי אתמול לוועדת הכלכלה פעם נוספת בבקשה לכלול הצעת תיקון 76 של חוק התקשורת גם את נושא הסדרת שמות המתחם בישראל.

רפי הוידה: אני עושה את זה הרבה שנים, ברקע שלי הייתי במשרד התקשורת בתפקיד אחרון כסגן המדען הראשי, פרשתי ב-2006 ואני בקיא בתחום.

רפי הוידה: הצעתי גם בעבר והמשנה למנכ"ל מצוי בדיון וגם מכיר את עמדותיי בנושא.

רפי הוידה: במצב החוקי הקיים היום אישור סיומת ישראל ברשת האינטרנט בעברית ובאנגלית אינו מצוי בתחום סמכותו של שום גורם ממשלתי וגם לא ניתן היתר לאיגוד האינטרנט הישראלי להקים מרשם שמות מתחם בסיומת ישראל בעברית.

רפי הוידה: הדבר המפליא שהתחום הזה לא מוסדר בישראל כפי שזה מוסדר במדינות רבות אחרות בעולם.

רפי הוידה: ההצעה שלי לנצל את ההזדמנות של תיקון גורף של חוק התקשורת, תיקון 76 , ולהכליל את התחום הזה שלא נכלל בשעתו בחוק הבזק המקורי כיוון שאז האינטרנט כמובן לא היה פעיל בארץ.

רפי הוידה: ולשנות שתי הגדרות בחוק, הגדרה של בזק שבה ירשם בין יתר הדברים הרשומים גם שירות מרשם שנות המתחם וכינויי המען, וגם בהגרה של שירות בזק שגם בו יצוין שירות מרשם שמות המתחם וכינויי המען.

איתן גינזבורג: מאה אחוז.

איתן גינזבורג: אנחנו נבקש התייחסות .

רפי הוידה: זאת היום הזדמנות להוסיף סמכות ואחריות לשר התקשורת בחוק התקשורת, דבר שלא קיים היום, על מנת שהדבר הזה יהיה מוסדר בארץ.

רפי הוידה: עכשיו, ראוי לציין שתחום המספור הוא תחום שכלול בשירותי הטלפוניה.

רפי הוידה: לא יעלה על הדעת שתחום שמות המתחם וכינויי המען שהם למעשה תחום המספור של שירותי האינטרנט, לא יכללו בחוק התקשורת ויהיו בסמכות משרד התקשורת ושר התקשורת.

איתן גינזבורג: תודה אדוני.

איתן גינזבורג: אני אבקש עכשיו התייחסות משרד התקשורת לנושא הזה.

בן חורין: אני לא קיימתי עדיין דיון רציני בנושא הזה, דיון מעמיק, ולא התבצעה עבודת מטה.

בן חורין: ובוודאי זה לא יכול להיכנס לחוק שאנחנו משלימים הבוקר.

בן חורין: אז אנחנו נקיים דיון.

איתן גינזבורג: ככל שתמצאו לנכון אתם תביאו תיקון לחוק.

בן חורין: ודאי.

בן חורין: אנחנו נקיים דיון ונקיים עבודת מטה בנושא וככל שנמצא לנכון - -

איתן גינזבורג: תרשמו לכם ותבדקו את זה.

איתן גינזבורג: עוד השלמה לרפי.

רפי הוידה: אני רוצה רק להוסיף לידיעת כולם, שר התקשורת ב-13 באוקטובר 2021 פרסם מסמך מדיניות שביטל מסמך מדיניות קודם משנת 2000 וכלל מחדש בסעיף 5 "הסדרה עצמית של תחום שמות המתחם וכינויי המען בישראל".

רפי הוידה: הדבר הזה לא קיים בחקיקה הישראלית ולדעתי גם אין לו סמכות לקבוע מדיניות והנחיות בתחום שמות המתחם וכינויי המען כיוון שאין עוד סמכות בחוק.

רפי הוידה: כלומר, נוצר מצב אבסורדי שהדבר הזה היום מוסדר ויש גם הסתמכות על מסמך המדיניות כאילו מותר לעשות כל דבר בתחום הזה על ידי גורם חיצוני, במקרה זה איגוד האינטרנט שאני גם חבר בו.

רפי הוידה: וההנחיה הזאת ניתנה ללא כל סמכות בחקיקה, לא בהחלטת ממשלה והדבר הזה אבסורדי.

רפי הוידה: הדבר הזה הרי ידוע למשרד התקשורת הרבה שנים ולבוא היום ולהגיד הדבר הזה ייבדק אחרי שמשרד התקשורת התחייב מעל בימת הכנסת לבדוק את הנושא כבר לפני מספר שנים כשחבר הכנסת ד"ר נחמן שי הגיש הצעת חוק פרטית להסדרת שמות המתחם בישראל.

רפי הוידה: אז היה מספיק זמן להתעסק עם זה, ולבוא עכשיו ולהגיד שזה לא מקובל וצריכים לבדוק, זאת טענה שלא במקומה.

איתן גינזבורג: אדוני אני חושב שבתקופות האחרונות משרד התקשורת חווה טלטלות וכל מיני אירועים, גם בתקופה שבה נחמן שי הגיש הצעת חוק בנושא הזה ולכן אני מציע כן לאפשר למשרד התקשורת בעת הזאת לבחון את הנושא.

איתן גינזבורג: ויושבת פה המנכ"לית ואומרת בפיה שהיא מתכוונת לבדוק ולבחון את הנושא הזה, לערוך עבודת מטה וככל הנדרש להביא את הנושא הזה לידי חקיקה.

איתן גינזבורג: התקופה שעליה אתה מדבר אנחנו יודעים שהייתה תקופה מאתגרת במשרד התקשורת ולכן הייתי מציע בהקשר הזה להותיר את זה כאן.

איתן גינזבורג: הדבר לא ייפתר במסגרת החוק הנוכחי ובטח לא ייפתר כרגע פה על שולחן הוועדה.

איתן גינזבורג: הדבר מחייב למידה מעמיקה של הנושא הזה.

איתן גינזבורג: אני מעריך מאוד את העבודה שלך לאורך השנים וגם את הידע שלך שאתה מעלה כאן בוועדה.

איתן גינזבורג: אנחנו נבקש ממשרד התקשורת לבחון את הנושא הזה בכובד ראש ולהביא את זה לדיון.

רפי הוידה: אבל כל הזמן, אבל כל הזמן רגע - -

איתן גינזבורג: אדוני, אדוני, אני מבין.

איתן גינזבורג: אנחנו היום עוסקים בחוק תקשורת - -

רפי הוידה: אי אפשר למשוך את זה לתמיד - -

איתן גינזבורג: אדוני, אדוני - -

רפי הוידה: תוך חודש ימים מקסימום.

איתן גינזבורג: תודה אדוני.

איתן גינזבורג: אנחנו לא נעכב את החוק הזה בגלל שמות המתחם.

איתן גינזבורג: החוק הזה יקודם.

איתן גינזבורג: אנחנו מבינים את מה שאדוני אומר, אתה מדבר על שנים שבהן היה שר תקשורת אחר, אינני רוצה להזכיר את התקופות הללו.

איתן גינזבורג: יושבת פה מנכ"לית המשרד ואומרת בפיה שהנושא הזה ייבדק על ידה.

קריאה: כמה שרי תקשורת.

איתן גינזבורג: היו כמה שרי תקשורת כן.

איתן גינזבורג: אבל אחד מיוחד, נכון היו כמה שרי תקשורת בתקופה של נחמן שי, בכנסת ה-20 אנחנו יודעים מה היה שם בדיוק ולכן אני מציע לאפשר למשרד התקשורת, על אף התחייבותה בעבר מעל דוכן הכנסת לבחון את הנושא.

איתן גינזבורג: אני חושב שהרוחות השתנו במשרד התקשורת, האנשים ישתנו, בעלי התפקידים השתנו.

איתן גינזבורג: בואו נאפשר להם לעשות עבודה מקצועית.

איתן גינזבורג: אנחנו מודים לך על תשומת הלב בנושא הזה, טוב שהארת את עניינו ואנחנו נעקוב אחר כך.

איתן גינזבורג: אדוני חבר הכנסת אוסאמה סעדי רוצה לומר משהו?

אוסאמה סעדי: כן.

אוסאמה סעדי: בוקר טוב אדוני יושב הראש וכבר המנכ"לית.

אוסאמה סעדי: אנחנו מדברים על שירות בסיסי, עסקנו בשבועיים האחרונים ובשלושת החודשים האחרונים בזכות בסיסית אחרת שזה החשמל, אבל גם היום טלפונים, אינטרנט, כל השירותים האלה הם שירותים בסיסיים.

אוסאמה סעדי: במיוחד בתקופה הזאת של מגפת הקורונה, שכל הזמן חושבים שכבר היא מאחורינו, אבל היא מפתיעה אותנו עוד פעם ועוד פעם.

אוסאמה סעדי: ולמידה בזום, ועבודה מרחוק, אז צריך את הכלים הבסיסים האלה.

אוסאמה סעדי: ואם שירותים אלה לא מסופקים אז אי אפשר לנהל חיים לא בעבודה ולא לימודים ובחברה הערבית במיוחד, אנחנו סובלים מהעניין הזה.

אוסאמה סעדי: סבלנו שנים, אומנם יש רוחות מנשבות במשרד התקשורת - -

איתן גינזבורג: הסיבים הגיעו לבית צפפא או לא הגיעו?

אוסאמה סעדי: עוד לא.

אוסאמה סעדי: אפילו הוט ודברים כאלה אין בבית צפפא.

איתן גינזבורג: זאת תקלה, תקלה.

אוסאמה סעדי: יש לנו רק את יס ובמחירים של, אני פעם עשיתי חשבון כמה אני משלם ליס, אז ב-20 שנה יותר מ-150 אלף שקל.

אוסאמה סעדי: ואין לנו, ואני דיברתי על זה כמה פעמים, אין שירותים לא להוט ולא זה, לא מגיעים כי אין תשתית.

אוסאמה סעדי: עכשיו כל הזמן הם מדברים על סיבים אופטימיים וזה יגיע, וזה יגיע.

איתן גינזבורג: לא מגיע.

אוסאמה סעדי: ואני אומר לך, יש לנו בעיות וכבוד המנכ"לית, העלנו את זה בפגישה איתה ועם השר.

אוסאמה סעדי: אם אתה מתקשר, אין קליטה ואין קליטה.

אוסאמה סעדי: פעם הייתי מדבר על הישוב שלי עראבה שאין קליטה.

אוסאמה סעדי: אתה הולך לסוף שבוע, פעם השר הנדל אומר לי 'קשה לתפוס אותך בסופי שבוע'.

אוסאמה סעדי: אמרתי לו בטח שקשה לתפוס אותי, כי אין שם.

אוסאמה סעדי: אתה הולך, אתה מנותק לגמרי, כל הישוב, כל הישוב.

אוסאמה סעדי: עכשיו, חשבתי שזה עראבה, אבל זה לא עראבה זה גם בטייבה וגם בהרבה מקומות אחרים שאין את השירות הבסיסי הזה.

אוסאמה סעדי: וגם שירותי בזק הרגילים, ברגע שאתה יש לך תקלה או עד שעכשיו בזק תכנס ועד שצריך ליווי משטרתי ואבטחה משטרתית וצריך להיכנס או לא להיכנס ואז פתאום יש לך שכונות או בתים שלמים שמנותקים לתקופות ממושכות.

אוסאמה סעדי: עכשיו, אנחנו מברכים על העניין הזה שצריך להסדיר את התחום הזה, צריך לפתוח את זה לתחרות, גם הם עשו צעד מבורך שנתנו לחברות שמספקות אינטרנט לקבל רישיונות ולעשות אסדרה.

אוסאמה סעדי: כל הדברים אלה טובים, אבל אנחנו מבקשים אדוני יושב הראש שצריך תשומת לב מיוחדת לחברה הערבית.

אוסאמה סעדי: גם בנגב בכלל אין על מה לדבר, אבל גם בגליל, גם במשולש, גם ביישובים במרכז, אין את השירות הבסיסי הזה.

אוסאמה סעדי: ולכן, טוב שאנחנו עושים חוק ומילים כדורבנות ומילים יפות, אבל בשטח במציאות המצב הוא עגום ביותר ולכן אנחנו משלבים ידיים ורוצים לשתף פעולה עם משרד התקשורת ואנחנו בקשר ישיר גם עם המנכ"לית וגם עם השר.

אוסאמה סעדי: אבל אני אומר, צריך לעשות מיפוי, איפה שיש בעיות צריך לפתור את זה.

אוסאמה סעדי: אני יודע שחלק מהבעיות זה בגלל שלמשל שרפו אנטנות.

אוסאמה סעדי: ביישוב שלי שרפו אנטנות, אבל צריך למצוא פתרון.

אוסאמה סעדי: אתה לא יכול כל הזמן להגיד 'ואללה שרפו אנטנות אז כל היישוב הוא מנותק לגמרי'.

אוסאמה סעדי: צריך למצוא פתרונות, צריך גם הסברה, הסברה.

איתן גינזבורג: וגם צריך מנהיגות מקומית.

אוסאמה סעדי: מנהיגות מקומית, כמובן.

איתן גינזבורג: שתמנע תופעות כאלו, כי זה לא קל להגיד 'שרפו אנטנה' ואז מה?

איתן גינזבורג: לא, זה אירוע.

אוסאמה סעדי: ברגע שיש לך את החשש הזה, למה שורפים?

אוסאמה סעדי: כי אומרים שזה מסרטן וזה וזה.

איתן גינזבורג: שם צריך את המנהיגות המקומית.

איתן גינזבורג: להסביר להם את זה.

אוסאמה סעדי: נכון.

אוסאמה סעדי: צריך הפוך, שברגע שאין אנטנות ואין קליטה אז ההדבקה היא יותר.

איתן גינזבורג: נכון, הקרינה יותר חזקה.

אוסאמה סעדי: ולכן צריך גם הסברה בערבית ואני מבקש גברתי המנכ"לית שאת כל הדברים האלה, אחרי שאנחנו נחוקק את החוק הזה, גם מסרים בערבית שאנשים ידעו מה הזכויות שלהם, איפה הם יכולים לפנות, למי הם יכולים לפנות.

אוסאמה סעדי: ועוד פעם, להכניס את הסיבים האופטיים לישובים הערביים, כי בהרבה יישובים אין.

אוסאמה סעדי: את כל העניין הזה של האינטרנט והוט וסלקום, ומבצעים, ברגע שאין תשתית הכל באוויר.

איתן גינזבורג: אני מצטרף לכל הדברים שאמרת אדוני חבר הכנסת סעדי.

איתן גינזבורג: אני גם פונה לשר התקשורת, זה לדעתי צעד אסטרטגי לחבר את החברה הערבית, את היישובים הערביים, לתשתיות תקשורת מתקדמת.

איתן גינזבורג: גם סיבים, גם דור 5, גם אנטנות, גם רשתות טלוויזיה.

איתן גינזבורג: זה סופר חשוב, זה מצמצם פערים, זה מוריד אלימות, זה אקוסיסטם שלם העסק הזה.

איתן גינזבורג: והיום כפי שאמרת אדוני, תשתיות תקשורת הן מוצר בסיסי, היום כמעט כמו חשמל, מים ולחם.

איתן גינזבורג: אי אפשר בלי זה, להבדיל כן, אבל זה כמעט נכנס לווריד.

איתן גינזבורג: וזה חייב להיות משורת ברמה הגבוה ביותר.

איתן גינזבורג: לצד זה חייבים גם לומר שהמנהיגות המקומית צריכה לקחת אחריות ביחס למה שקורה ביישובים ולראות איך לא פוגעים באותן תשתיות יקרות, משמעותיות, חשובות.

איתן גינזבורג: גם מצד אחד כי זה פוגע, מצד שני זה מעודד עבריינות כזו או אחרת ואתה יודע בסוף זה משאבים.

אוסאמה סעדי: רק משפט אחרון.

אוסאמה סעדי: הרבה בריאות ליו"ר הוועדה.

איתן גינזבורג: בהחלט, מצטרפים.

איתן גינזבורג: בבקשה גברתי המנכ"לית.

בן חורין: קודם כל אני אומר שהסוגייה הזאת מעסיקה אותנו הרבה מאוד בשנה האחרונה.

בן חורין: אנחנו חולקים את התפישה שביטא חבר הכנסת ויושב ראש הוועדה לעניין החיוניות של חיבור לתשתיות תקשורת בסיסיות, לצמצום פערים כלכליים וחברתיים.

בן חורין: אני אומר בעניין הזה כמה דברים שמתבצעים בימים אלה.

בן חורין: ראשית, יש לנו ועדה משותפת עם משרד האוצר ועם רשות המיעוטים שדנה בשאלה איך אנחנו מתגברים על חסמים שיגדילו את הכדאיות לפריסת סיבים אופטיים באוכלוסייה הערבית.

אוסאמה סעדי: זה לא רשות המיעוטים.

אוסאמה סעדי: הרשות לפיתוח - -

בן חורין: הרשות לפיתוח המגזר הערבי.

בן חורין: נכון?

בן חורין: נכון.

בן חורין: תודה על התיקון.

בן חורין: עכשיו שם אנחנו דנים אגב בכל החסמים.

בן חורין: צריך להבין שיש הרבה חסמים מוגברים שהם חלקם קשורים באמת לוונדליזם, זה לא רק על אנטנות.

בן חורין: באמת יש סיפור עם קורנים במיוחד באוכלוסייה הזאת, אבל יש גם וונדליזם, תיבות מושחתות, עמודים מושחתים, וזה מוריד את הכדאיות הכלכלית.

בן חורין: אם העיסוק של החברה בתיקונים הוא רב, יש תשתיות מאוד מיושנות, איכויות התשתיות רעועות ונמוכות.

בן חורין: אנחנו חד משמעית מתחברים פה לטיעון, אנחנו יושבים בצוות הזה ומקווים שתוך 60 יום בערך אנחנו נצליח לבוא עם איזושהי תוכנית פעולה שסוגרת את הפערים האלה ומקדמת את פריסת הסיבים האופטיים באוכלוסייה הערבית.

בן חורין: לצד זה אני רוצה להגיד בבשורת הטובות, יש לנו עכשיו את מכרז קופת התמרוץ הראשון, נכון לעכשיו בשלב הראשון של המציעים יש לנו גם מתמודדים שהם חברות קטנות שאפשרנו להם להיכנס ברישיונות קלים שיפרסו בצורה לוקאלית חלק מהיישובים, בשאיפה, בהנחה שהם יזכו במכרז כמובן, אבל זאת בשורה טובה שבמכרז כבר אנחנו רואים את הגיוון הזה.

בן חורין: יש לנו גם פעולה של פיקוח על פיראטים שזה עוד אתגר, גדול מאוד, שיש לנו באוכלוסייה.

בן חורין: אנחנו בשנה האחרונה עשינו מבצע פיקוח נרחב מאוד על פורסי תשתיות פיראטיים באוכלוסייה הערבית.

בן חורין: ואני חייבת להצטרף להערה, פה אני אומרת, אנחנו חייבים מנהיגות חזקה שמתמודדת עם ונדליזם, שלא מאפשרת פיראטים בתחומה.

בן חורין: אנחנו באנו עם מבצע שאומר אל תפסיקו לפעול, תרשו את עצמכם, תכנסו מתחת למטריה של הרישוי, תמשיכו לפעול תחת המטריה הזאת.

בן חורין: במובן הזה, אני מחויבת להסברה בערבית.

בן חורין: אנחנו נצא למהלך של הסברה בערבית עכשיו, במיוחד על הקורנים.

בן חורין: אנחנו באמת לא רוצים שיורידו אנטנות.

בן חורין: זה כדאי מבחינת ביקושים, האוכלוסייה הערבית יש לה ביקושים גבוהים גם לסלולרי וגם לאינטרנט.

בן חורין: אנחנו רוצים לעודד את החברות לעשות את זה.

בן חורין: ובשאיפה גם המנהיגות הערבית וגם אנחנו נצטרף למבצע ההסברה שיהיה מתואם עם המנהיגות לעניין הקורנים והסיבים האופטיים.

אוסאמה סעדי: כבוד המנכ"לית אני מסכים, אבל לבוא וכאילו להגיד שיש תופעה כללית של ונדליזם וזה, לא.

אוסאמה סעדי: אבל איך שהיה בחוק החשמל אדוני יושב הראש, ברגע שאתה לא מספק את השירות הבסיסי הזה, ברגע שאין תשתיות, אז יש תופעות כאלה.

אוסאמה סעדי: ברגע שאתה נותן את השירות הבסיסי ואתה נותן את התשתיות ואתה מספק את כל הצרכים האלה, אז אף אחד לא ילך לא לעשות כבלים פרטיים ולא לעשות תחנות פרטיות.

איתן גינזבורג: אני מציע שגם הפריסה של התשתיות אגב, כדאי שזה יהיה בהידברות עם המנהיגות המקומית ואז אולי הסיכוי שתהיה פגיעה יהיה פחות.

אוסאמה סעדי: לכן אני אומר, ברגע שיש הסברה ושהאזרחים מבינים שזה לא מסרטן ואין היום את האנטנות 3 מטר, 7 מטר, 10 מטר.

אוסאמה סעדי: היום יש אנטנות, כבר למדתי את זה, 70 סנטימטר שאתה עושה את זה וכל החברות עושות את זה ביחד, לא כל חברה שמה באופן חופשי.

איתן גינזבורג: על תורן אחד מספר אנטנות.

אוסאמה סעדי: בדיוק.

אוסאמה סעדי: לכן אני אומר, ברגע אתם מסבירים את זה אז אנשים, כמובן הם צרכנים, וצרכנים טובים לשירותים האלה, אף אחד לא יפגע בזה.

אוסאמה סעדי: לבוא עכשיו ונאשים עוד פעם את הקורבן, לא ולא.

אוסאמה סעדי: תעשו הסברה, תעשו את השירותים הבסיסים האלה, תספקו שירותי טלפוניה, אינטרנט, סיבים אופטיים וכל הדברים האלה, גם שירותי טלוויזיה, אף אחד לא יעשה שום דבר פרטי.

איתן גינזבורג: יאללה בואו נקווה שזה יקרה.

איתן גינזבורג: עוד 60 יום ייגמר הצוות ויתחילו עכשיו גם בלי קשר בהסברה.

איתן גינזבורג: חשוב שזה יגיע לכל מקום, אני רואה שהיום ההסברה הכי טובה היא ברשתות החברתיות, נכון?

בן חורין: כן.

איתן גינזבורג: טוב, אנחנו רוצים להצביע על הסעיפים שהוקראו.

אוסאמה סעדי: לא צריך להגיש הסתייגויות?

אוסאמה סעדי: נושא חדש?

אוסאמה סעדי: משהו?

איתן גינזבורג: עזוב, סוף כל סוף חוק תקשורת חדש בא לעולם.

איתן גינזבורג: בוא נברך אותו בלי כל מיני מכשולים.

איתי עצמון: כל הוראת המעבר.

איתן גינזבורג: כל מה שקראנו היום, כל מה שקראנו היום.

אוסאמה סעדי: אם אני מצביע נגד, זה ייפול, תדע.

איתן גינזבורג: נכון, לכן אני סומך עליך שתצביע בעד או שתיעלם מהאולם.

איתי עצמון: יש לנו פשוט גם עוד סעיף תחילה, אבל כרגע ההצבעה היא על הוראת המעבר המיוחד כפי שהוקראו ועל התיקונים העקיפים.

איתן גינזבורג: רגע, מה עם התחילה?

איתי עצמון: התחילה היא בעמוד האחרון.

איתן גינזבורג: טוב, אז בואו נצביע על מה שהקראנו עד עכשיו ואז נעבור לתחילה.

איתן גינזבורג: מי בעד?

איתן גינזבורג: ירים את ידו.

איתן גינזבורג: הצבעה אושר

אוסאמה סעדי: - - - זכות דיבור לסיעה, אני תיכף אביא דף חתימות.

איתן גינזבורג: לכולם?

אוסאמה סעדי: כן.

איתן גינזבורג: אז צריך לרשום, זכות דיבור לסיעת הרשימה המשותפת.

איתי עצמון: בקשות רשות דיבור?

אוסאמה סעדי: כן.

איתן גינזבורג: לכל הרשימה.

איתי עצמון: כן, כפוף לקבלת חתימות.

איתן גינזבורג: כן, הם יעבירו.

איתן גינזבורג: בואו נקרא את סעיף התחילה ונסיים.

ליאת בלום: "תחילה 112.

ליאת בלום: (א) תחילתו של חוק זה ביום ז' בתשרי תשפ"ג (2 באוקטובר 2022) (בסעיף זה - יום התחילה); (ב) על אף האמור בסעיף קטן (א), השר, באישור וועדת הכלכלה של הכנסת, רשאי, בצו, לדחות את יום התחילה בתקופה נוספת שלא תעלה על שישה חודשים, ובכלל זה בשל כך שלא הותקנו תקנות ההיתר הכללי או לא הושלמה ההערכות להפעלת המרשם, לפי סעיף 4א1 לחוק העיקרי.

ליאת בלום: "

איתי עצמון: מדובר על דחייה אחת?

איתי עצמון: כלומר תקופה אחת?

ליאת בלום: כן.

איתי עצמון: אז אנחנו נכתוב תקופה אחת.

איתי עצמון: תקופה אחת נוספת.

ליאת בלום: "(ג) על אף האמור בסעיף קטן (א), תחילתם של סעיפים 69 עד 72, 74, 76, ו -77(2), ביום פרסום החוק ועד יום התחילה ייקראו את המונח "ספק מורשה" בסעיפים האמורים כ"בעל רישיון".

ליאת בלום: " הסבר קצר, אז אנחנו רוצים לצאת לדרך ב-2 לאוקטובר, יחד עם זאת נתנו איזושהי אפשרות להארכה באישור הוועדה לחצי שנה נוספת.

ליאת בלום: המשרד צריך להיערך לרפורמה הזאת, יש לנו גם מבחינה מיחשובית להיערך להכנת המרשם, לאפיין מערכת מחשוב, גם מבחינת תקנות ההיתר הכללי שהן הבסיס לכל הרפורמה, צריך לסיים את ההתקנה שלהן.

ליאת בלום: בנוסף, לגבי סעיף קטן (ג), יש סעיפים שהם לא קשורים קשר ישיר לרפורמה והם מתייחסים להטלת עיצום כספי על מי שמפר הוראות של צו שירות חיוני, ולכן אותם אפשר להכניס לתוקף מידי.

ליאת בלום: זה בעצם מתחיל מסעיף 69 וכל הסעיפים האחרים כרוכים בזה, בעצם בהטלת עיצום על מי שמפר צו שירות חיוני שאינו בעל הרישיון.

ליאת בלום: לדוגמא אם זה בעל השליטה.

ליאת בלום: לכן זה לא קשור לרפורמה, זו איזושהי לקונה שאנחנו מתקנים בחוק הזה וזה כן יכול להיכנס מיידית.

איתי עצמון: אבל גם הקטנת השיעור של ההכנסה - -

ליאת בלום: בתוך סעיף 70 יש את שניהם.

ליאת בלום: יש גם את ההפניה לאותו 37(א)(4)(ג) וגם את ההפחתה מ-20% ל-5%.

איתי עצמון: שהיא רוחבית כמובן, היא לא קשורה רק - -

ליאת בלום: כן, כן, היא תיקון באופן רוחבי.

איתי עצמון: ה-2 באוקטובר זה מועד ריאלי לתחילת היישום?

בן חורין: כן, ריאלי מאד.

בן חורין: אין לנו שום כוונה לבוא לבקש מכם דחייה, אז אני אצטרך לאכול את הכובע, שמעתם חבר'ה?

איתן גינזבורג: אנחנו לא נאפשר.

איתן גינזבורג: טוב, אם אין הערות אז נצביע על זה.

איתן גינזבורג: מי בעד אישור סעיף התחילה?

איתן גינזבורג: ירים את ידו.

איתן גינזבורג: הצבעה הסעיף אושר.

איתי עצמון: למעשה הוועדה השלימה סוג של חוסר לפני הצעת החוק.

איתן גינזבורג: כן, אז אומר כך, אנחנו נמצאים בעידן שהטכנולוגיה מאוד מאוד התקדמה בשנים האחרונות והרגולציה נותרה מאחור ובחלקה אפילו כבר לא רלוונטית.

איתן גינזבורג: חוק התקשורת לא השתנה מאז 1982.

איתן גינזבורג: החוק הקודם, או הנוכחי שכרגע תקף, מחייב קבלת רישיון פרטני על אין ספור פעולות אזוטריות כמו אזעקות, אפליקציות, מרכזיות טלפון פנימיות, במפעלים, בחברות, וזאת רגולציה שמאוד מכבידה ומעכבת צמיחה, מעכבת התפתחות טכנולוגית במשק הישראלי.

איתן גינזבורג: והחוק היום, הזה שסיימנו לדון בו והבאנו אותו לכדי גמר דיון בוועדה, נועד לקצר הליכים בירוקרטיים ממושכים, להפחית רגולציה שהייתה יקרה, ארכאית, שתעודד כניסה של משקיעים לעולם התקשורת, מהארץ, מהעולם והכל כדי שהצרכן הישראלי יוכל להנות משוק מגוון יותר, תחרותי יותר.

איתן גינזבורג: אני מודה על הזכות שהייתה לי להביא את הצעת החוק הזאת גם בקריאה הראשונה כשר התקשורת, וגם להביא אותה לכדי גמר סיום כממלא מקום יושב ראש ועדת הכלכלה של הכנסת.

איתן גינזבורג: אמרתי את זה גם כשנאמתי אז במליאה, ואני ממשיך באותו קו, אני קורא לכל השרים כמו שעושה כרגע שר התקשורת, להפחית רגולציה, להשתחרר מהכבלים.

איתן גינזבורג: אתם לא צריכים לשמור את כל הכוח אצלכם, תעבירו כוח, תורידו, תשחררו, המשק יצמח, המשק יפרח, האזרחים והתושבים והצרכנים הישראליים ייהנו.

איתן גינזבורג: רגולציה זה דבר חשוב, איפה שהוא הכרחי ולא תמיד כל רגולציה הכרחית.

איתן גינזבורג: אז זהו, אני ממש ממש מודה לכל מי שהיה שותף לכל הדיונים, אני מודה למשרד התקשורת, לכל הצוות המקצועי.

איתן גינזבורג: למנכ"לית משרד התקשורת, לצוות הוועדה, לחברי הוועדה, למנהלת הוועדה, ליועץ המשפטי לוועדה.

איתן גינזבורג: רוצה לומר משהו גברתי?

בן חורין: כן, אני קודם כל רוצה שגדעון יגיד כמה מילים.

בן חורין: הוא הוביל את המסע הזה תקופה הרבה יותר ארוכה ממש אתם מדמיינים, ואז אני ארצה להגיד כמה מילים לסיום.

בן חורין: גדעון בבקשה.

גדעון שטרית: אני גדעון שטרית, סמנכ"ל רישוי משרד התקשורת.

גדעון שטרית: אני מוביל את המסע הזה כבר מעל שש שנים.

גדעון שטרית: אני אמרתי אתמול שאנחנו לא פותחים כלום עד שזה לא רץ, לא עובד.

גדעון שטרית: זה ניסיון של שלבים, אבל זה צעד גדול להגשמה של חלום ואני בטוח שהוא יתגשם ויתממש ונוכל להוריד חסמים ולהזניק את שוק התקשורת קדימה כדי שהתושבים יקבלו את השירות שמגיע להם.

איתן גינזבורג: ישר כוח על העבודה, תודה.

בן חורין: אז לפני התודות אני רוצה להגיד - -

איתן גינזבורג: תמיד תזכרו שיש לנו עוד מליאה, שדברים יכולים ליפול שם, מי כמו משרד התקשורת יודע.

בן חורין: כן, זה מה שגדעון אמר, אנחנו לא צועקים "יש!" עד שאנחנו תוקעים גול.

בן חורין: אבל אני בכל זאת אגיד משהו, החוק הזה הוא שיח מקצועי מאוד מורכב ובמובן מסוים הוא נהיה שיח למטיבי לכת.

בן חורין: אבל צריך להבין שמאחוריו יש מהפכה יוצאת דופן בקנה מידה רגולטורי.

בן חורין: אנחנו מדברים פה על מהפכה דרמתית בעולם הרגולציה ובעולמות ה-doing business ובסוגיות הנטל הרגולטורי שמדינת ישראל מאוד עוסקת בהם בשנים האחרונות.

בן חורין: אנחנו רוצים לראות שוק תקשורת, החזון שלנו לא עוסק בסוף רק במכירת טלפונים סלולריים, אלא אנחנו רוצים לראות שוק תקשורת חדשני, טכנולוגי, עם מודלים עסקיים חדשים, עם טכנולוגיה חדשנית.

בן חורין: אנחנו רוצים לראות שוק תקשורת חי ובועט עם שחקנים בכל מיני גדלים.

בן חורין: והחוק הזה שמאפשר לך להפוך להיות שחקן בעולמות האלה, סך הכל בקלות, בדרך יחסית קלה עם חסמי כניסה מאוד מונמכים.

בן חורין: אני חושבת שבשנים הקרובות, במיוחדת עם כניסת טכנולוגיות הדור ה-5 ועוד מהלכים שהמשרד יוביל, ישנה את פניו של שוק התקשורת ובמובן הזה הוא מהפכני והוא מעביר אותנו לתפישה רגולטורית, בדיעבד, במקום חצי שנה, שמונה חודשים.

בן חורין: אתמול היה לנו סקר גם על שנה לפעמים שלוקח לתת רישיון לשחקן חדש.

בן חורין: אנחנו מעבירים בעצם חלק ניכר, את המסה הקריטית של השוק הזה, לרישיונות שמקבלים אותם תוך 10-14 ימים עם מילוי מסמכים דקים ביותר ואחריהם פיקוח של המשרד.

בן חורין: אז זה מודל חדשני, שאני חושבת שנראה אותו בהמשך בשווקים החדשים, בהנחה שהוא יעבוד לנו ואני חושבת שהוא יביא בשורה מאוד מאוד מעניינת לשוק הזה במגביל לכניסת טכנולוגיות חדשות ולמהלכים נוספים.

בן חורין: הניסוי שאישרתם היום הוא דוגמא לזה ששחקנים שלא היו יכולים להיכנס לשוק הזה בגלל חסמי כניסה גבוהים, רישיונות וכולי, אנחנו נראה אותם פורצים פנימה.

בן חורין: אני רוצה בכל זאת להגיד כמה תודות על המסע המאוד ארוך הזה.

בן חורין: המסע בממשלה לחקיקת חוק, הוא לא כמו שהוא נראה בכנסת, הוא לפעמים לוקח שנתיים של צוותים ועבודת מטה, ותזכירים ועבודה פנימית והמסע הזה היה מורכב ומשנה את מהותנו כרגולטור ואת האופן שבו אנחנו עובדים.

בן חורין: ולכן הוא היה מסע מורכב וארוך.

בן חורין: אני רוצה להגיד תודה לגדעון שטרית סמנכ"ל רישוי ולצוות שהוא הוביל, שאצלנו מכונה "צוות האסדרה ברישוי" שעבד שעות על גבי שעות על הדבר הזה במשך חודשים ארוכים.

בן חורין: אני רוצה להגיד תודה ליאיר סמנכ"ל אסטרטגיה אצלנו שעבד מאוד על המודלים ועל ההשוואה הבינלאומית של איך מתנהלים המודלים האלה בעולם.

בן חורין: אני רוצה להגיד תודה למחלקה המשפטית שלנו על ההובלה ועל שעות בודה אינסופיות.

בן חורין: אני רוצה להגיד תודה לדנה נויפלד שהיא לא בחדר הזה, היועצת המשפטית הקודמת שלנו, היא עכשיו במשרד הבריאות אבל היא ללא ספק הטביעה את חותמה בלשון המעטה על המסמך הזה.

בן חורין: אני רוצה להגיד תודה לברוריה היועצת המשפטית שלנו בפועל שלא נמצאת פה היום.

בן חורין: אני רוצה להגיד תודה לזיו גלעדי שהחוק הזה היה התינוק שלו במשך חודשים ארוכים, ימים ולילות.

בן חורין: אני רוצה להגיד תודה לליאת שלקחה את הלפיד לצד זיו בחודש חודשיים האחרונים.

בן חורין: בסוף אני רוצה להגיד תודה כמו תמיד קודם כל ליושב ראש הוועדה איתן גינזבורג ולשר התקשורת לשעבר, שבמקרה הזה זה סגירת מעגל.

בן חורין: עזרת לנו לדחוף את החוק הזה בעלייה מה שנקרא.

בן חורין: היה מאוד קשה אבל עשינו את זה, אז אני שמחה על סגירת המעגל הזאת.

בן חורין: אני רוצה להגיד תודה ליושב ראש הוועדה לחבר הכנסת מיכאל ביטון ולאחל לו החלמה מהירה, הוא משתפר.

בן חורין: אני רוצה להגיד תודה לאיתי וטל, ממש חוק מורכב למטיבי לכת ואני חושבת ששיפרתם אותו מאוד ולמרות המעורמות שהיו לנו בדרך, יצאנו עם תוצאה טובה כמו תמיד בעבודה איתם.

בן חורין: אני רוצה להגיד תודה לעידית שעובדת איתנו ונלחמת עלינו ועל הדיונים שלנו ויש לה חלק בתוצאה הזאת.

בן חורין: אז תודה ענקית ונצא לדרך לשנייה ושלישית ונחגוג אחרי.

איתן גינזבורג: ותודה רבה למשרד התקשורת.

איתן גינזבורג: בהצלחה לכולם.

בן חורין: חבר'ה לא אמרתי תודה לשר התקשורת, על הגיבוי והתמיכה.

איתן גינזבורג: ישיבה זו נעולה.

איתן גינזבורג: אני מחדש את ישיבת ועדת הכלכלה של הכנסת, אני מחדש את הדיון ואנחנו מצביעים על בקשה לדיון מחדש על כל סעיפי הצעת החוק שלא היה לגביהם דיון מחדש, מה שמכונה בפינו רוויזיה.

איתן גינזבורג: אז מי בעד הרוויזיה?

איתן גינזבורג: ירים את ידו.

קריאה: שינמק את זה, מי שהגיש שינמק.

איתן גינזבורג: אני הגשתי אותה ואני חושב שהרוויזיה ממש לא מוצלחת ואני רוצה להסיר אותה.

איתן גינזבורג: מי בעד הרוויזיה?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: הצבעה הרוויזיה הוסרה